stanford-oval/wikipedia huggingface dataset:
Ann-Gerd Steinby

Ann-Gerd Katarina Steinby (s. 8. maaliskuuta 1941 Helsinki) on suomalainen toimittaja ja kirjailija.
Steinby työskenteli pitkään sanomalehti Hufvudstadsbladetin palveluksessa. Hän työskenteli vuosina 1971–1980 lehden toimittajana Helsingissä ja vuosina 1984–2004 Ahvenanmaalla. Hän muutti Ahvenanmaalle vuonna 1980 ja työskenteli vuosina 1981–1984 Ålandstidningenin toimituspäällikkönä ja virkaa tekevänä päätoimittajana. Hän on työskennellyt myös Ålands radion toimittajana. Steinby on jatkanut lehtikirjoittajana 2000-vuosikymmenen puolivälin jälkeenkin, muun muassa kolumnistina.
Steinbyn esikoiskirja on vuonna 1988 ilmestynyt tietokirja Badort på modet : badliv i sekelskiftets Mariehamn. Häneltä on myöhemminkin julkaistu enimmäkseen tietokirjoja, kuten Kastelholman linnasta kertova Kastelholm, kungligt slot (1990), Ahvenanmaan sairaanhoidon historiikki Åländsk sjukvård i 350 år : Ålands centralsjukhus 50 år sekä kirjailija Anni Blomqvistista kertovat Anni Blomqvist : Stormskärs-Majas skapare (1993, Ann Christin Wallerin kanssa) ja Stormskärets Anni (2009). Hän asui 18 vuoden ajan Anni Blomqvistin kirjailija-asunnossa Simskälassa Ahvenanmaan saaristossa yhdessä miehensä Gösta Berglundin kanssa, joka kuoli vuonna 2008. Steinby on kirjoittanut myös kaunokirjallisuutta, historialliset romaanit Himlens vrede (1992) ja Korpens land (1994). Kaikkiaan häneltä on julkaistu yli 20 teosta.
Steinbyn vanhemmat olivat Gunnel ja Torsten Steinby, jotka hekin olivat kirjailijoita. Ann-Gerd Steinby sai kolme lasta, kaikki poikia. Yksi pojista kuoli vuonna 2008.
Aiheesta muualla

Gellberg, Kjell E.: Ruskiga mord och dubbelt hor i 1600-talets Kimito på Åland. DAST Magazine, 2003, nro 1.  Artikkelin verkkoversio. Viitattu 30.1.2011. (ruotsiksi)
Wallerin piirikunta

Wallerin piirikunta (engl. Waller County) on Yhdysvaltojen Texasin osavaltiossa sijaitseva piirikunta. Vuoden 2020 väestönlaskennassa sen asukasluku oli 56 794. Piirikunnan hallintokeskus ja väkiluvultaan suurin kunta on Hempsteadin kaupunki. Piirikunta perustettiin vuonna 1873.
Aiheesta muualla

Kuvia tai muita tiedostoja aiheesta Wallerin piirikunta Wikimedia Commonsissa
Wallin

Wallin tai Vallin on ainakin seuraavien henkilöiden sukunimi:
Ari Vallin (s. 1978), suomalainen jääkiekkoilija
Bengt-Arne Wallin (1926–2015), ruotsalainen jazztrumpetisti, -flyygelitorvensoittaja ja -säveltäjä
David Wallin (1876–1957), ruotsalainen taidemaalari
Elina Wallin (s. 1980), suomalainen murrekirjailija
Elis Wallin (1877–1955), suomalainen yrittäjä ja yritysjohtaja, kauppaneuvos
Ester Wallin (1928–2009), suomalainen keramiikkataiteilija
Gabriel Wallin (s. 1981), ruotsalainen keihäänheittäjä
Georg August Wallin (myös Yrjö Aukusti Wallin, 1811–1852), suomalainen tutkimusmatkailija
Gunnar Wallin (1895–1944), suomalainen näyttelijä ja näytelmäkirjailija
Harald Wallin (1887–1946), ruotsalainen kilpapurjehtija ja olympiamitalisti
Harry Wallin (s. 1953), suomalainen poliitikko (SDP)
Israel Wallin (1777–1839), suomalainen virkamies
Jakob Wallin (1809–1868), suomalainen taidemaalari
Johan Fredrik Wallin (1799–1850), suomalainen kirkkoherra, opettaja ja tietokirjailija
Johan Olof Wallin (1779–1839), ruotsalainen arkkipiispa ja runoilija
Jouni Vallin (s. 1963), suomalainen laulaja ja muusikko
Kaj Wallin (s. 1975), suomalainen basisti
Kalle Wallin, suomalainen näyttelijä
Karl Wallin (1858–1922), ruotsalainen sähköteknikko ja professori
Kim Wallin (s. 1955), suomalainen murtumismekaniikan tutkimusprofessori
Kristiina Wallin (s. 1971), suomalainen runoilija, kirjailija, kirjansitoja ja pedagogi
Knut Wallin (1866–1948), suomalainen kauppias, laivanvarustaja ja yrittäjä, kauppaneuvos
Laura Brander-Wallin (1909–1994), suomalainen poliitikko (SDP, TPSL)
Miikka Wallin (s. 1987), suomalainen näyttelijä
Niclas Wallin (s. 1975), ruotsalainen jääkiekkoilija
Ninon Vallin (1886–1961), ranskalainen ooppera- ja konserttilaulaja
Olai Wallin (1832–1896), suomalainen opettaja, tietokirjailija ja päätoimittaja
Otto Wallin (1891–1950), suomalainen yrittäjä ja yritysjohtaja, kauppaneuvos
Pekka Wallin (s. 1943), sähkötekniikan professori
Rickard Wallin (s. 1980), ruotsalainen jääkiekkoilija
Seppo Wallin (1928–2003), suomalainen televisio-ohjaaja ja näyttelijä
Stefan Wallin (s. 1967), suomalainen poliitikko (RKP)
Totte Wallin (s. 1952), ruotsalainen laulaja, muusikko, koomikko ja juontaja
Ulf Wallin, ruotsalainen viulisti
Veikko Vallin (s. 1962), Perussuomalaisten kansanedustaja ja yrittäjä
Entisenä sukunimenä

Eino Voionmaa, vuoteen 1906 Wallin (1872–1928), suomalainen toimittaja ja suomentaja
Emmi Voionmaa, vuoteen 1906 Wallin (1877–1969), suomalainen kirjallisuuden suomentaja
Juho Wallinheimo, vuoteen 1906 Wallin (1871–1955), suomalainen pappi ja kirjailija
Magdalena Forsberg, o.s. Wallin (s. 1967), ruotsalainen maasto- ja ampumahiihtäjä
Tapio Voionmaa, vuoteen 1906 Wallin (1896–1960), suomalainen diplomaatti
Paavo Wallinheimo (1897–1975), työnantajajärjestövaikuttaja, yritysjohtaja, teollisuusneuvos
Väinö Voionmaa, vuoteen 1906 Wallin (1869–1947), suomalainen historioitsija ja poliitikko
Waldemar Walli, vuoteen 1906 Wallin (1847–1925), suomalainen kirkkoherra ja valtiopäivämies
| --- | --- |
: Tällä täsmennyssivulla luetellaan henkilöitä, joilla on sama sukunimi.
Vitsebskin lääketieteellinen valtionyliopisto

| Vitsebskin lääketieteellinen valtionyliopisto> Віцебскі дзяржаўны медыцынскі ўнівэрсытэт  Витебский государственный медицинский университет |
| --- | --- |

Perustettu:  1934
Tyyppi:  valtionyliopisto
Sijainti:  Vitsebsk, Vitsebskin alue  Valko-Venäjä (55.1922°N, 30.2163°E)
Osoite:  Pr. Frunze 27, 210023 Vitsebsk, Valko-Venäjä
Sivusto:  www.vsmu.by
Vitsebskin lääketieteellisen yliopiston päärakennus
Vitsebskin lääketieteellinen valtionyliopisto (valkoven. Віцебскі дзяржаўны медыцынскі ўнівэрсытэт, ВДМУ,  Vitsebski dzjaržauny medytsynski universitet, VDMU, ven. Витебский государственный медицинский университет, ВГМУ,  Vitebski gosudarstvennyi meditsinski universitet, VGMU) on lääketieteellinen yliopisto Valko-Venäjän koillisosassa Vitsebskin alueen Vitsebskissä. 
Vitsebskin lääketieteellinen valtionyliopisto on yksi Valko-Venäjän kaikkiaan neljästä lääketieteellisestä yliopistosta.
Aiheesta muualla

Ranking web of universities: Vitebsk State Medical University / Витебский государственный медицинский университет (englanniksi) (webometrics.info)
Ward

Wikisanakirjassa on tähän liittyvä sananselitys: .
Ward voi tarkoittaa ainakin seuraavia:
Kuvitteellisia henkilöitä

Charles Dexter Ward, päähenkilö H. P. Lovecraftin romaanissa Charles Dexter Wardin tapaus
Viihde

The Ward, John Carpenterin ohjaama yhdysvaltalainen kauhuelokuva vuodelta 2010
| --- | --- |
: Tällä täsmennyssivulla luetellaan henkilöitä, joilla on sama sukunimi.
Antitrombootit

Antitrombootit (ATC-koodi B01) estävät verihyytymiä eri tavoin. Ne estävät niiden muodostumista tai lisäävät niiden hajoamista.
Antitrombooteille on 3 pääluokkaa, joille on toimintamekanismiin pohjautuvia alaluokkia:
antikoagulantit (eng. anticoagulants ) estävät veren hyytymistä. Antikoagulantteja käytetään hyytymien ennaltaehkäisyyn. Esimerkkejä:
hepariini aktivoi antitrombiinia, joka estää muun muassa veren hyytymistä edistävää hyytymistekijä Xa:ta ja trombiinia. Pienimolekyyliset hepariinit (LMW-hepariinit) ja fondaparinuuksi (synteettinen hepariini) taas estävät lähinnä vain hyytymistekijää Xa antitrombiinivälitteisesti.
hirudiini-, bivalirudiini-, lepirudiini- ja desirudiinipeptidit sekä argatrobaani ja dabigatraani ovat suoria trombiinin estäjiä.
varfariini on K-vitamiini "antagonisti" (inhibiittori), joka estää K-vitamiinivälitteistä hyytymistekijöiden glutamaattien entsymaattista γ-karboksylaatiota γ-karboksiglutamaateiksi, jota vaaditaan tiettyjen hyytymistekijöiden kiinnittymiseen solukalvoihin.
apiksabaani, edoksabaani ja rivaroksabaani ovat suoria hyytymistekijän Xa estäjiä.
trombolyytit eli fibrinolyytit (eng. thrombolytics, fibrinolytics ) lisäävät verihyytymän fibriinin hajotusta eli fibrinolyysiä. Trombolyyttejä käytetään jo olemassa olevien hyytymien hajotukseen (ns. liuotushoito). Esimerkkejä:
streptokinaasi tuottaa plasminogeenin kanssa kompleksin, joka muuntaa muita plasminogeenejä plasmiiniksi fibriinistä riippumattomasti. Plasmiini hajottaa fibriinihyytymiä.
alteplaasi, tenekteplaasi, reteplaasi ja desmoteplaasi toimivat kuten kehon luontainen plasminogeenin kudosaktivaattori (tPA). Nämä siis muuntavat plasminogeeniä plasmiiniksi fibriinistä riippuen.
verihiutale-estäjät eli antiaggregaatit (eng. antiplatelets ) estävät verihiutaleiden liitosta eli aggregaatiota toisiinsa veritulpaksi. Verihiutale-estäjiä käytetään hyytymien ennaltaehkäisyyn. Esimerkkejä:
asetyylisalisyylihappo. Syklo-oksigenaasi 1:iä estämällä tämä estää tromboksaanin A2 tuottoa, joka edistäisi verihiutaleiden aktivoitumista ja liitosta toisiinsa.
klopidogreeli, prasugreeli, tikagrelori ja kangrelori ovat P2Y12-reseptorien antagonisteja eli estäjiä, jotka estävät siten ADP-välitteistä verihiutaleiden liitosta toisiinsa.
dipyridamoli estää verihiutaleiden cAMP:n hajotusta AMP:ksi fosfodiesteraasilla. Suuret cAMP-pitoisuudet hiutaleissa estävät niiden aktivaatiota ja liitosta toisiinsa.
absiksimabi, eptifibatidi ja tirofibaani ovat GPIIb/IIIa-reseptorin (glykoproteiini IIb, glykoproteiini IIIa) antagonisteja ja estävät siten hiutaleiden liitosta toisiinsa.
Arkadi Švetsov

Arkadi Dmitrijevitš Švetsov (ven. Аркадий Дмитриевич Швецов, 25. tammikuuta 1892 Nižnije Sergi – 19. maaliskuuta 1953 Moskova) oli neuvostoliittolainen lentokonemoottoreiden suunnittelija. Hänen johtamansa kokeellinen suunnittelutoimisto perustettiin vuonna 1934 Permiin. Sen ensimmäinen tuote oli yhdysvaltalaisen Wright Cyclone -moottorin lisenssituotanto, mistä kehitettiin  Švetsov M-25 -moottori. Hänen johtamanaan suunnittelutoimistosta tuli Neuvostoliiton suurin tähtimoottoreiden kehittäjä. Aleksandr Mikulinin ja Vladimir Klimovin suunnittelutoimistot erikoistuivat rivimoottoreihin. Hänen kuoltuaan suunnittelutoimiston johtoon nousi Pavel Solovjov.
Vuosisadan häät

| Vuosisadan häät |
| --- | --- |

Ohjaaja:  Marja Pyykkö
Käsikirjoittaja:  Aleksi Bardy
Tuottaja:   Aleksi Bardy  Helen Vinogradov 
Säveltäjä:  Antti Lehtinen
Kuvaaja:  Remko Schnorr
Leikkaaja:  Harri Ylönen
Lavastaja:  Petri Neuvonen
Pääosat:   Outi Mäenpää  Matleena Kuusniemi  Mikko Leppilampi  Lauri Maijala  Juho Milonoff 
Valmistustiedot
Valmistusmaa:  Suomi
Tuotantoyhtiö:  Helsinki-filmi
Levittäjä:  SF Studios
Ensi-ilta:   2021-10-1515. lokakuuta 2021  
Kesto:  87 minuuttia
Alkuperäiskieli:  suomi
Budjetti:  1 250 000 euroa
Katsojat:  11 510 (13.12.2021)
Aiheesta muualla
IMDb 
Elonet
Infobox OKNimi-testi OK: 
Vuosisadan häät on vuonna 2021 ensi-iltansa saanut suomalainen komediaelokuva, jonka on ohjannut Marja Pyykkö ja käsikirjoittanut Aleksi Bardy. Elokuvan pääosissa näyttelevät Outi Mäenpää, Mikko Leppilampi ja Matleena Kuusniemi. Elokuvan päähenkilö on Mäenpään esittämä 56-vuotias julkkispsykiatri Viima von Ausgezeichnet. Kun Viima saa kutsun entisen miehensä Kari-Antin (Leppilampi) häihin, on hänen hankittava korkean profiilin avec, näyttääkseen kaikille kuinka hyvin hänellä menee.
Elokuvan tunnuskappale on Ella Lymin esittämä ”Seksii, huumeit, rahaa ja autoi”. Elokuvan budjetti oli 1 250 000 euroa, josta Suomen elokuvasäätiön osuus oli noin 746 000 euroa.
Vuosisadan häät sai ensi-iltansa 15. lokakuuta 2021.
Rooleissa

| 0 | 1 | 2 |
| --- | --- | --- |
|  Outi Mäenpää  | … |  Viima von Ausgezeichnet   |
|  Matleena Kuusniemi  | … |  Lisa Vehman-Kauppi   |
|  Mikko Leppilampi  | … |  Kari-Antti   |
|  Lauri Maijala  | … |  Kalle   |
|  Juho Milonoff  | … |  Oiva   |
|  Amos Brotherus  | … |  Masa   |
|  Tommi Eronen  | … |  Jukka   |
|  Markku Haussila  | … |  9 Bar -myyjä   |
|  Anna-Leena Härkönen  | … |  Ulla   |
|  Kari Ketonen  | … |  vahtimestari   |
|  Saara Kotkaniemi  | … |  Caisa   |
|  Matti Leino  | … |  Nooa   |
|  Niko Saarela  | … |  Kristo   |
|  Santeri Helinheimo Mäntylä  | … |  ensihoitaja   |
|  Eero Saarinen  | … |  Jaakko   |
Tuotanto

Aleksi Bardyn käsikirjoituksessa narsistinen päähahmo oli mies. Marja Pyykkö kertoo koekuvanneensa rooliin sekä mies- että naisnäyttelijöitä ja päätyneensä lopulta Outi Mäenpään esittämään naishahmoon, joka muistuttaa ohjaajan omaa edesmennyttä äitiä,  alkoholismista kärsinyttä suomalaisen elokuvatuotannon monitoiminaista Nadja Pyykköä.
Vastaanotto

| 0 | 1 | 2 |
| --- | --- | --- |
Episodi Jesse Raatikainen: 
Film-O-Holic.com Pilvi Meriläinen: 
Helsingin Sanomat Leena Virtanen: 
Hufvudstadsbladet Martina Moliis-Mellberg: 
Katso Toni Keränen: 
Kulttuuritähdet: 

Film-O-Holic.com-elokuvasivustolla Pilvi Meriläinen kuvaa elokuvaa loistavaksi parodiaksi aikamme julkkiskulttuurista mutta myöntää, että elokuvaa joko vihaa tai rakastaa: ”Kun elokuvassa mennään kohti päämääriä sata lasissa, siitä uhkaa tulla kompastuskivi ja rasite. [--] Riskirajoilla mennään, mutta onneksi esiin tulee pysäyttävä, syvempi puoli. Viiman huomionkipeys, yksinäisyys ja yritykset todistaa pärjäämistään kuvaavat nykypäivää ja sen raadollisuutta.”
Helsingin Sanomissa Leena Virtanen antoi Vuosisadan häille yhden tähden viidestä ja kirjoitti, ettei tajunnut elokuvasta juuri mitään. Hänestä tuntui, ettei sinänsä hyvää näyttelijää Outi Mäenpäätä ole ohjattu lainkaan vaan annettu hänen riehua vapaasti ja replikoida huutamalla keski-ikäisen, humalaisen narsistin roolissaan. Virtasen mielestä koheltamisella pitäisi olla jokin syy, tavoite tai motiivi, jotain mitä rikotaan. Hän ehdottaa, että ”voimme vaieta yhteistuumin tästä hairahduksesta ja jäädä odottamaan osaavien tekijöiden tulevia tuotoksia”.
Myös Hufvudstadsbladetin Martina Moliis-Mellberg antoi elokuvalle yhden tähden. Hänen mukaansa elokuva hämmentää katsojaa, koska tämä ei tiedä, miten päähenkilöön pitäisi suhtautua ja milloin elokuva pyrkii olemaan hauska, milloin syvällinen.
Episodi-elokuvalehden Jesse Raatikaiselta elokuva saa kaksi tähteä: ”Ehkä on ajateltu, että nyt on modernia näyttää kuinka nainenkin voi vetää viinaa räkä poskella, mutta pelkästään se ei riitä. Elokuva yrittää epätoivoisesti olla hauska (mutta vakavasti), Johanna Vuoksenmaan tyyliin.” Raatikaisesta vika ei ole Mäenpään koko elokuvaa kannattelevassa roolityössä, vaan käsikirjoituksen hajanaisuudessa ja latteudessa.
Katso-lehden Toni Keränen piti elokuvan pohjaideaa hyvänä ja Outi Mäenpäätä loistavana valintana pääosaan. Hän näki useissa kohtauksissa vahvaa näkemystä ja anarkistista tyylien törmäyttämistä. Silti elokuvaa vaivaa hänestä tietty elementtien irrallisuus: ”Oivaltavista palasista ei saada koostettua täysin kantavaa laajempaa tarinaa.”
Aiheesta muualla

Vuosisadan häät Internet Movie Databasessa (englanniksi)
Wallhofin taistelu

Wallhofin taistelu käytiin 7. tammikuuta 1626 Ruotsin ja Puola-Liettuan välillä.
Taistelun kulku

Puolalainen noin 7 000 miehen armeija oli marsalkka Jan Stanisław Sapiehan johdolla talvileirissä Wallhofin kylässä. Ruotsin kuningas Kustaa II Adolf johti sinne noin 3 000 sotilasta, joista 1 000 oli jalka- ja 2 000 ratsuväkeä. Jälkimmäisistä merkittävä osa oli suomalaisia. Lyhyen tykistövalmistelun jälkeen vasemmalla sivustalla Gustav Hornin johtama suomalainen ratsuväki rynnäköi ajalle epätyypillisesti suoraan vihollisen keskiseen ryhmitykseen saattaen puolalaisen armeijan sekasortoon. Kuningas oli ennen taistelua murehtinut kirjeessä marsalkka Jacob De la Gardielle, ettei uskonut suomalaisten ratsumiesten pärjäävän maineikkaalle puolalaiselle ratsuväelle. Myöhemmin kuninkaan hollantilainen henkilääkäri Juhana Narssius kertoi taistelusta:
»Etupäässä suomalaisen kansakunnan hankkima oli tämä voitonseppele, kun muu sotaväki vain katselijana seurasi taistelun kulkua.»
Taistelu kuvattuna aikalaispiirroksessa.
Merkitys

Kyseessä oli ensimmäinen Kustaa Adolfin kentällä itse johtama taistelu. Häviön seurauksena Puola-Liettua anoi aselepoa ja Ruotsi täydensi Itämeren maakuntien herruutensa. Gabriel Reinin aikalaislähteisiin perustavan tutkimuksen mukaan suomalainen ratsuväki sai hakkapeliitat-lempinimensä Wallhofin taistelun jälkeen.
Who (albumi)

| Who The Who |
| --- | --- | --- |

Studioalbumin tiedot
 Julkaistu: 6. joulukuuta 2019
 Tyylilaji: rock
 Kesto: 45.45
 Levy-yhtiö: Polydor Interscope
Listasijoitukset
  19. (albumilista)    6. (fyysinen albumilista)
The Whon muut julkaisut
| Live at the Fillmore East 1968 2018 | Who 2019 |   |
Who on englantilaisen rockyhtye The Whon kahdestoista studioalbumi, joka ilmestyi 6. joulukuuta 2019.
Kappaleet

All This Music Must Fade – 3.20
Ball and Chain – 4.29
I Don't Wanna Get Wise – 3.54
Detour – 3.46
Beads on One String – 3.40
Hero Ground Zero – 4.52
Street Song – 4.47
I'll Be Back – 5.01
Break the News – 4.30
Rockin' in Rage – 4.04
She Rocked My World – 3.22
Arvostelut

Helsingin Sanomat:
Soundi:
Anton Herre

Anton Herre
Anton Herre (14. joulukuuta 1910 Dietenheim – 24. syyskuuta 1993) oli saksalainen roomalaiskatolinen piispa. Hänet vihittiin papiksi Rottenburgin (sittemmin Rottenburg-Stuttgartin) hiippakuntaan 6. huhtikuuta 1935 ja nimitettiin sen vihkipiispaksi sekä Calatian titulaaripiispaksi 12. lokakuuta 1970. Piispaksi konsekroinnin suoritti 14. marraskuuta Carl Joseph Leiprecht, jota avustivat Wilhelm Sedlmeier ja Karl Gnädinger.
Herre jäi eläkkeelle 31. joulukuuta 1985.
Whlap-Zap Ninja

| Whlap-Zap Ninja YUP |
| --- | --- | --- |

EP-levyn tiedot
 Äänitetty : 1989
 Julkaistu: 1989
 Tuottaja(t): YUP
 Tyylilaji: hardcore punk
 Levy-yhtiö: Jussi Hyyrysen omakustanne
YUP:n muut julkaisut
| Who Dares Farts (EP) 1989 | Whlap-Zap Ninja 1989 | The Hippos from Hell 1990 |
Whlap-Zap Ninja on YUP-yhtyeen vuonna 1989 julkaistu toinen EP-levy. Levyn musiikki on yhtyeen ensimmäisen EP:n tapaan englanniksi laulettua hardcore punkia, poikkeuksena suomeksi laulettu kappale "Tuottajan laulu". Alun perin ainoastaan vinyylinä ilmestyneen EP:n materiaali on vuonna 2003 julkaistu CD-muodossa The Hippos from Hell & Other Oddities 1988–1990 -kokoelma-albumilla.
Kappaleet

Kill Them Pigs – .28
Whlap-Zap Ninja – 1.51
Incredible Bullshitting Man – 1.39
Tuottajan laulu – 2.30
I Love Your Way – 1.40
H.A.T.T.N.P.S. – .20
Apocalyptic Nun – .58
Geddy Lee Sucks – .27
Teenage Martians from Outer Space – 2.25
Muusikot

Jussi Hyyrynen – rummut
Valtteri Tynkkynen – basso
Jarkko Martikainen – kitara, laulu
Viivi Maria Saarenkylä

Harmonikansoittaja Viivi Maria Saarenkylä.
VILDÁ-yhtye esiintymässä  Helsingissä vuonna 2019. Viivi Maria Saarenkylä oikealla.
Viivi Maria Saarenkylä (s. 1993 Savonlinna) on suomalainen harmonikansoittaja. Hän on myös VILDÁ-yhtyeen toinen jäsen.
Koulutus ja ura

Saarenkylä valmistui ylioppilaaksi Savonlinnan Taidelukiosta. Harmonikkaopinnot hän oli aloittanut jo 6-vuotiaana Savonlinnan musiikkiopistossa, jossa hänellä oli sama opettaja pikkutytöstä lukion loppuun saakka. Kipinän juuri harmonikkaan Saarenkylä sai isoveljeltään, joka myös soittaa harmonikkaa. Vuonna 2016 Saarenkylä valmistui muusikoksi Pop & Jazz Konservatoriosta Helsingistä ja aloitti samana vuonna kansainväliset maailmanmusiikkiopinnot Taideyliopiston Sibelius-Akatemiassa. Harmonikansoitossa häntä opetti lukio- ja konservatorioaikana myös italialainen Renzo Ruggieri.
Taideyliopiston Sibelius-Akatemiassa opinnot aloitettuaan Saarenkylä tapasi Hildá Länsmanin. He perustivat VILDÁ-yhtyeen, jonka musiikissa yhdistyvät harmonikka ja saamelainen joiku. Yhtye julkaisi ensimmäisen levynsä vuonna 2019 ja on kiertänyt esiintymässä ympäri maailmaa.
Palkintoja

Vuonna 2010 Viivi Maria Saarenkylä voitti harmonikansoiton Suomen mestaruuskilpailuna pidetyn Kultaisen Harmonikan. Vuonna 2014 hän voitti ensimmäisen palkinnon vuotuisilla harmonikkafestivaaleilla Italian Castelfidardossa. Vuonna 2018 Saarenkylä valittiin Vuoden Harmonikkataiteilijaksi. VILDÁ-yhtye puolestaan sai Music Moves Europe Talent Awards -palkinnon vuonna 2021.
Yksityiselämä

Saarenkylän lapsuudenperheessä harrastettiin musiikkia. Saarenkylä on perheensä nuorin lapsi; hänellä on kolme vanhempaa veljeä.
Ampumahiihdon maailmancup 2016–2017

| 0 | 1 | 2 |
| --- | --- | --- |
Ampumahiihdon maailmancup 2016–2017
| Laji | Miehet | Naiset |
Voittaja
| Kokonaiscup |  Martin Fourcade |  Laura Dahlmeier |
| Pikakilpailucup |  Martin Fourcade |  Gabriela Koukalová |
| Takaa-ajocup |  Martin Fourcade |  Laura Dahlmeier |
| Normaalimatkacup |  Martin Fourcade |  Laura Dahlmeier |
| Yhteislähtöcup |  Martin Fourcade |  Gabriela Koukalová |
| Viesticup |  Venäjä |  Saksa |
Maiden välinen cup:  Saksa
Sekaviesticup:  Saksa
Kilpailut
Kilpailupaikat: 10
Henkilökohtaiset kilpailut: 26
Viestit: 5 (+5 seka)
← 2015–2016 2017–2018 →
Ampumahiihdon maailmancup 2016–2017 alkoi 27. marraskuuta 2016 Ruotsin Östersundissa ja päättyi 19. maaliskuuta 2017 Norjan Holmenkollenilla.
Lyhenteet

| --- | --- |
PK: pikakilpailu
TA: takaa-ajo
NM: normaalimatka
YL: yhteislähtö
VI: viesti
SV: sekaviesti
PV: pariviesti
Kilpailukalenteri

Ohjelmaan kuului yhdeksän kilpailuviikonloppua sekä Hochfilzenissa, Itävallassa järjestetyt maailmanmestaruuskilpailut.
| # | Paikka | Päivät | Stadion | Korkeus | Kapasiteetti | PK | TA | NM | YL | VI | SV | PV |
| --- | --- | --- | --- | --- | --- | --- | --- | --- | --- | --- | --- | --- |
| 1 |  Östersund | 27.11.–4.12. | Östersunds skidstadion | 355 m | 6 000 | ● | ● | ● |  |  | ● | ● |
| 2 |  Pokljuka | 9.–11.12. | Sports Centre Triglav | 1 345 m | 7 000 | ● | ● |  |  | ● |  |  |
| 3 |  Nové Město | 15.–18.12. | Vysočina Arena | 620 m | 20 000 | ● | ● |  | ● |  |  |  |
| 4 |  Oberhof | 5.–8.1. | DKB-Ski-Arena | 814 m | 12 000 | ● | ● |  | ● |  |  |  |
| 5 |  Ruhpolding | 11.–15.1. | Chiemgau Arena | 710 m | 12 000 | ● | ● |  |  | ● |  |  |
| 6 |  Anterselva | 19.–22.1. | Südtirol Arena | 1 634 m | 10 357 |  |  | ● | ● | ● |  |  |
| MM |  Hochfilzen | 9.–19.2. | Hochfilzenin ampumahiihtokeskus | 1 010 m | 10 500 | ● | ● | ● | ● | ● | ● |  |
| 7 |  Pyeongchang | 2.–5.3. | Maasto- ja ampumahiihtokeskus Alpensia | 756 m | 4 500 | ● | ● |  |  | ● |  |  |
| 8 |  Kontiolahti (Tjumen) | 10.–12.3. | Kontiolahden ampumahiihtokeskus | 120 m | 15 000 | ● | ● |  |  |  | ● | ● |
| 9 |  Holmenkollen | 17.–19.3. | Holmenkollenin kansallisareena | 325 m | 13 500 | ● | ● |  | ● |  |  |  |
| Yhteensä | Yhteensä | Yhteensä | Yhteensä | Yhteensä | Yhteensä | 9 | 9 | 3 | 5 | 5 | 3 | 2 |
Kilpailukalenteri > Tjumenin kilpailuviikonlopun siirtäminen

Maailmancupin alkuperäisen ohjelman mukaan toiseksi viimeinen kilpailuviikonloppu oli tarkoitus järjestää Venäjän Tjumenissa. 22.12.2016 Venäjän ampumahiihtoliitto RBU kuitenkin ilmoitti luopuvansa maailmancupin ja vuoden 2017 nuorten maailmanmestaruuskilpailujen järjestämisestä maan dopingskandaalin vuoksi. Tšekin, Norjan ja Ison-Britannian lajiliitot olivat jo ilmoittaneet boikotoivansa Tjumenin maailmancupia, mikäli niitä ei siirretä pois Venäjältä. Samalla IBU ilmoitti tutkivansa venäläisten ampumahiihtäjien dopingin käyttöä, asettavansa kaksi urheilijaa väliaikaiseen kilpailukieltoon ja harkitsevansa vuoden 2021 maailmanmestaruuskilpailujen siirtämistä pois Tjumenista. 7. tammikuuta tiedotettiin, että maailmancupin osakilpailut siirretään Suomeen Kontiolahdelle.